ddrg/super_eurlex huggingface dataset:
Euroopa Liidu Teataja L 115 , 16/05/2000 Lk 0001 - 0001



Nõukogu määrus (EÜ) nr 1009/2000, 8. mai 2000, Euroopa Keskpanga kapitali suurendamise kohta EUROOPA LIIDU NÕUKOGU, võttes arvesse Euroopa Keskpankade Süsteemi ja Euroopa Keskpanga põhikirja (edaspidi "põhikiri"), eriti selle protokolli artiklit 28.1, võttes arvesse Euroopa Keskpanga (EKP) soovitust, [1] võttes arvesse Euroopa Parlamendi arvamust, [2] võttes arvesse Euroopa Ühenduste Komisjoni arvamust, [3] tegutsedes Euroopa Ühenduse asutamislepingu (edaspidi "asutamisleping") artikli 107 lõikes 6 ja põhikirja artiklis 42 sätestatud korras ning arvestades järgmist: (1) Põhikirja artiklites 28.1 ja 28.2 sätestatakse, et liikmesriikide keskpangad annavad EKP-le tegevuse alustamiseks põhikapitali 5 miljardit eurot. (2) Põhikirja artiklis 28.1 sätestatakse, et kapitali võib suurendada EKP nõukogu otsusega määratud summas nõukogu poolt kehtestatud piires ja tingimustel. (3) Asutamislepingu artikli 123 lõikes 1 koostoimes artikli 107 lõikega 6 sätestatakse, et nõukogu võtab pärast 1. juulit 1998 viivitamata vastu põhikirja artiklis 28.1 osutatud sätte. (4) Käesoleva määrusega nähakse ette EKP kapitali edaspidise suurendamise limiit, võimaldades sellega EKP nõukogul teha tulevikus otsuseid tegeliku suurendamise kohta, selleks et säilitada EKP tegevuse toetamiseks vajalikku omakapitali, ON VASTU VÕTNUD KÄESOLEVA MÄÄRUSE: Artikkel 1 EKP kapitali suurendamine EKP nõukogu võib EKP kapitali suurendada kuni 5 miljardi euro võrra üle põhikirja artikli 28.1 esimeses lauses nimetatud summa. Artikkel 2 Lõppsäte Käesolev määrus jõustub järgmisel päeval pärast Euroopa Ühenduste Teatajas avaldamist. Käesolev määrus on kooskõlas Euroopa Ühenduse asutamislepinguga liikmesriikides tervikuna siduv ja vahetult kohaldatav. Brüssel, 8. mai 2000 Nõukogu nimel eesistuja J. Pina Moura [1] EÜT C 411, 31.12.1998, lk 10. [2] EÜT C 219, 30.7.1999, lk 182. [3] Arvamus on esitatud 8. märtsil 2000 (Euroopa Ühenduste Teatajas seni avaldamata). --------------------------------------------------
Euroopa Liidu Teataja L 248 , 03/10/2000 Lk 0006 - 0007



Komisjoni määrus (EÜ) nr 2085/2000, 2. oktoober 2000, millega lubatakse India Vabariigist pärinevate tekstiil- ja rõivatoodete suhtes kehtestatud koguseliste piirnormide vahelised ülekanded EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 12. oktoobri 1993. aasta määrust (EMÜ) nr 3030/93 teatavate tekstiiltoodete kolmandatest riikidest importimise ühiseeskirjade kohta [1] (viimati muudetud komisjoni määrusega (EÜ) nr 1987/2000) [2], eriti selle artiklit 7, ning arvestades järgmist: (1) Euroopa Ühenduse ja India Vabariigi vahel sõlmitud ning 31. detsembril 1994. aastal parafeeritud vastastikuse mõistmise memorandumis, mis käsitleb tekstiiltoodete turulepääsu korda, [3] on sätestatud, et teatavaid India taotlusi kasutada erandjuhtudel võimaldatavaid soodustusi käsitletakse heatahtliku vastutulelikkusega. (2) India Vabariik on esitanud sellise taotluse 28. jaanuaril 2000. (3) India Vabariigi poolt taotletavad ülekanded kuuluvad artiklis 7 osutatud ja määruse (EMÜ) nr 3030/93 VIII lisas sätestatud soodustussätete reguleerimisalasse. (4) Vastastikuse mõistmise memorandumi lõike 2 kohaselt esitas India WTOle 1. detsembril 1999. aastal teate vastastikuse mõistmise memorandumis kokkulepitud tariifiridade tollimaksude sidumise kohta. (5) India 1. detsembril 1999. aastal esitatud teade ei ole vastastikuse mõistmise memorandumiga täielikult kooskõlas. Kahe lepinguosalise vahelistes konsultatsioonides on siiski jõutud vastastikuste täpsustusteni. Seetõttu on asjakohane taotlus osaliselt rahuldada ja vabastada ülejäänud erandjuhtudel võimaldatavad soodustused niipea, kui India on muutnud oma teadet WTOle nende tariifiridade osas, mille suhtes ta on teatanud oma kavatsusest kehtestada tollimaksude maksimummäärad. (6) Käesolevas määruses sätestatud meetmed on kooskõlas määruse (EMÜ) nr 3030/93 artiklis 17 ettenähtud tekstiilikomitee arvamusega, ON VASTU VÕTNUD KÄESOLEVA MÄÄRUSE: Artikkel 1 2000. kvoodiaastal on India Vabariigist pärinevate tekstiiltoodete suhtes kehtestatud koguseliste piirnormide vahelised ülekanded lubatud käesoleva määruse lisas üksikasjalikult sätestatud korras. Artikkel 2 Käesolev määrus jõustub seitsmendal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 2. oktoober 2000 Komisjoni nimel komisjoni liige Pascal Lamy [1] EÜT L 275, 8.11.1993, lk 1. [2] EÜT L 237, 21.9.2000, lk 34 [3] EÜT L 153, 27.6.1996, lk 53. -------------------------------------------------- LISA – kategooria 1: | 87500 kg ülekanne kategooria 23 koguselistest piirnormidest. | – kategooria 4: | 875000 kg ülekanne kategooria 15 koguselistest piirnormidest. | – kategooria 5: | 218750 kg ülekanne kategooria 15 koguselistest piirnormidest. | – kategooria 6: | 1093750 kg ülekanne kategooria 29 koguselistest piirnormidest. | – kategooria 20: | 131250 kg ülekanne kategooria 23 koguselistest piirnormidest. | – kategooria 26: | 1093750 kg ülekanne kategooriate 15, 24 ja 27 koguselistest piirnormidest. | --------------------------------------------------
Euroopa Liidu Teataja L 189 , 27/07/2000 Lk 0013 - 0013



Komisjoni määrus (EÜ) nr 1649/2000, 25. juuli 2000, töötajate õiguste kaitset käsitleva stimuleeriva erikorra kohaldamise õiguse andmise kohta Moldova Vabariigile EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 21. detsembri 1998. aasta määrust (EÜ) nr 2820/98 üldiste tariifsete soodustuste mitmeaastase kava kohaldamise kohta, [1] viimati muudetud komisjoni määrusega (EÜ) nr 1310/2000, [2] eriti selle artikli 13 lõiget 1, ning arvestades järgmist: (1) Määruse (EÜ) nr 2820/98 II jaotise 2. jaoga nähakse ette töötajate õiguste kaitset käsitleva stimuleeriva erikorra andmise võimalus. (2) 11. veebruaril 1999. aastal esitas Moldova Vabariik taotluse kõnealuse korra kohaldamise kohta, edastades eespool nimetatud määruse artikli 11 lõikes 1 osutatud teabe ning võttes endale sellekohased kohustused. (3) Vastavalt artikli 11 lõikele 2 avaldas komisjon teadaande [3] Moldova Vabariigi taotluse kohta. (4) Teatavad huvitatud pooled edastasid komisjonile oma tähelepanekud. (5) Taotlus vaadati läbi eespool nimetatud määruse artikli 12 kohaselt. (6) Moldova Vabariigi siseriiklikud õigusaktid sisaldavad Rahvusvahelise Tööorganisatsiooni (ILO) konventsioonide nr 87, 98 ja 138 norme. (7) Komisjoni teostatud läbivaatamine näitas, et Moldova ametiasutused on võtnud kõnealuste sätete tõhusaks kohaldamiseks ja kontrollimiseks vajalikud meetmed. (8) Moldova Vabariik kohustub tagama erikorra tõhusa kohaldamise ja kontrolli ning eespool nimetatud määruse artiklis 14 osutatud halduskoostöö. (9) Esitatud tähelepanekuid ja läbivaatamise tulemusi silmas pidades on asjakohane taotlus rahuldada. (10) Käesoleva määrusega ettenähtud meetmed on kooskõlas eespool nimetatud määruse artiklis 31 osutatud komitee arvamusega, ON VASTU VÕTNUD KÄESOLEVA MÄÄRUSE: Artikkel 1 1. Moldova Vabariigile antakse õigus kohaldada määruse (EÜ) nr 2820/98 artiklis 11 osutatud töötajate õiguste kaitset käsitlevat stimuleerivat erikorda. 2. Eespool nimetatud määruse I lisas loetletud toodete suhtes võib stimuleerivat erikorda kohaldada kõnealuse määruse artiklis 14 sätestatud tingimustel. 3. Asjaomaste toodete suhtes kohaldatavat ühise tollitariifistiku maksumäära alandatakse vastavalt eespool nimetatud määruse artikli 10 sätetele. Artikkel 2 Käesolev määrus jõustub kolmanda kuu esimesel päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 25. juuli 2000 Komisjoni nimel komisjoni liige Pascal Lamy [1] EÜT L 357, 30.12.1998, lk 1. [2] EÜT L 148, 22.6.2000, lk 28. [3] EÜT C 176, 22.6.1999, lk 13. --------------------------------------------------
32001R0214R(02)
7.2.2001 L 37/100 EUROOPA ÜHENDUSTE TEATAJA
Komisjoni 12. jaanuari 2001. aasta määruse (EÜ) nr 214/2001 (millega kehtestatakse nõukogu määruse (EÜ)
nr 1255/1999 üksikasjalikud rakenduseeskirjad seoses sekkumisega lõssipulbriturul) parandus
(Euroopa Liidu Teataja eriväljaanne 2004, 03. Põllumajandus, 31. köide, lk 339)
II lisa 2 punkti tekst asendatakse järgmise tekstiga:
“2. Kotid peavad koosnema vähemalt kolmest kihist, mille vastupidavus on koos vähemalt 420 J/m2TEA Average.Teine
kiht peab olema kaetud polüetüleeni kihiga vähemalt 15 g/m2.Paberkihtide sees peab olema vähemalt 0,08 mm
paksune põhjast kokku sulatatud polüetüleenkott.”03/46. kd 289 Euroopa Liidu Teataja ET
Euroopa Liidu Teataja L 023 , 25/01/2001 Lk 0017 - 0018



Komisjoni määrus (EÜ) nr 138/2001, 24. jaanuar 2001, millega täiendatakse määruse (EÜ) nr 2400/96 (teatavate nimede kandmise kohta kaitstud päritolunimetuste ja kaitstud geograafiliste tähiste registrisse, mis on ette nähtud nõukogu määrusega (EMÜ) nr 2081/92 põllumajandussaaduste ja toiduainete geograafiliste tähiste ning päritolunimetuste kaitse kohta) lisa EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 14. juuli 1992. aasta määrust (EMÜ) nr 2081/92 põllumajandussaaduste ja toiduainete geograafiliste tähiste ja päritolunimetuste kaitse kohta, [1] viimati muudetud komisjoni määrusega (EÜ) nr 2796/2000, [2] eriti selle artikli 6 lõikeid 3 ja 4, ning arvestades järgmist: (1) Itaalia on vastavalt määruse (EMÜ) nr 2081/92 artiklile 5 saatnud komisjonile kaks taotlust teatavate nimede registreerimiseks päritolunimetuste või geograafiliste tähistena. (2) Kooskõlas nimetatud määruse artikli 6 lõikega 1 on leitud, et taotlused vastavad kõikidele kõnealuses määruses sätestatud nõuetele ja eelkõige sisaldavad kõiki artikli 4 kohaselt nõutud andmeid. (3) Komisjonile ei ole esitatud nimetatud määruse artikli 7 alusel ühtki vastuväidet käesoleva määruse lisas esitatud nimede kohta pärast nende avaldamist Euroopa Ühenduste Teatajas. [3] (4) Seepärast tuleks nimed kanda kaitstud päritolunimetuste ja kaitstud geograafiliste tähiste registrisse ja võtta kaitstud päritolunimetuste või kaitstud geograafiliste tähistena kaitse alla kogu ühenduses. (5) Käesoleva määruse lisaga täiendatakse komisjoni määruse (EÜ) nr 2400/96 [4] (viimati muudetud määrusega (EÜ) nr 2446/2000 [5]) lisa, ON VASTU VÕTNUD KÄESOLEVA MÄÄRUSE: Artikkel 1 Käesoleva määruse lisas esitatud nimed lisatakse määruse (EÜ) nr 2400/96 lisasse ja kantakse kaitstud päritolunimetuste või geograafiliste tähistena määruse (EMÜ) nr 2081/92 artikli 6 lõikega 3 ettenähtud kaitstud päritolunimetuste ja kaitstud geograafiliste tähiste registrisse. Artikkel 2 Käesolev määrus jõustub Euroopa Ühenduste Teatajas avaldamise päeval. Käesolev määrus on tervikuna siduv ja vahetult kohaldatav kõikides liikmesriikides. Brüssel, 24. jaanuar 2001 Komisjoni nimel komisjoni liige Franz Fischler [1] EÜT L 208, 24.7.1992, lk 1. [2] EÜT L 324, 21.12.2000, lk 26. [3] EÜT C 108, 14.4.2000, lk 2 ja EÜT C 131, 12.5.2000, lk 2. [4] EÜT L 327, 18.12.1996, lk 11. [5] EÜT L 281, 7.11.2000, lk 12. -------------------------------------------------- LISA EÜ ASUTAMISLEPINGU I LISAS LOETLETUD JA INIMTOIDUKS ETTENÄHTUD TOOTED Õlid ja rasvad – oliiviõli ITAALIA Val di Mazara (KPN) Lambaliha ITAALIA Agnello di Sardegna (KGT) --------------------------------------------------
Euroopa Liidu Teataja L 031 , 02/02/2001 Lk 0001 - 0001



Nõukogu määrus (EÜ) nr 215/2001, 29. jaanuar 2001, millega muudetakse määrust (EÜ) nr 2791/1999, millega kehtestatakse Kirde-Atlandi tulevase mitmepoolse kalandusalase koostöö konventsiooniga hõlmatud piirkonnas kohaldatavad kontrollimeetmed EUROOPA LIIDU NÕUKOGU, võttes arvesse Euroopa Ühenduse asutamislepingut, eelkõige selle artiklit 37, võttes arvesse komisjoni ettepanekut, [1] võttes arvesse Euroopa Parlamendi arvamust [2] ning arvestades järgmist: (1) Määruse (EÜ) nr 2791/1999 [3] artikliga 30 nähakse ette, et teatavad artiklid jäävad ajutiselt jõusse kuni 31. detsembrini 2000, kusjuures komisjon peab hiljemalt 30. septembriks 2000 esitama kõik asjakohased ettepanekud lõpliku korra sätestamiseks. (2) Kuni lõpliku korra sätestamise ettepaneku esitamiseni tuleks artikli 6 lõike 3 ning artiklite 8, 10 ja 11 ajutist kohaldamist pikendada 31. detsembrini 2002. (3) Seetõttu tuleks määrust (EÜ) nr 2791/1999 muuta, ON VASTU VÕTNUD KÄESOLEVA MÄÄRUSE: Artikkel 1 Käesolevaga muudetakse määrust (EÜ) nr 2791/1999 järgmiselt. 1. Artikli 6 lõike 3 ning artiklite 8, 10 ja 11 joonealused märkused jäetakse välja. 2. Artiklis 30 asendatakse tekst "31. detsembrini 2000" tekstiga "31. detsembrini 2002" ja tekst "30. septembriks 2000" tekstiga "30. septembriks 2002". Artikkel 2 Käesolev määrus jõustub kahekümnendal päeval pärast selle avaldamist Euroopa Ühenduste Teatajas. Seda kohaldatakse alates 1. jaanuarist 2001. Käesolev määrus on tervikuna siduv ja vahetult kohaldatav kõikides liikmesriikides. Brüssel, 29. jaanuar 2001 Nõukogu nimel eesistuja M. Winberg [1] 31. oktoobril 2000. aastal esitatud ettepanek (Euroopa Ühenduste Teatajas seni avaldamata). [2] Arvamus on esitatud 17. jaanuaril 2001 (Euroopa Ühenduste Teatajas seni avaldamata). [3] EÜT L 337, 30.12.1999, lk 1. --------------------------------------------------
Komisjoni määrus (EÜ) nr 349/2001,

21. veebruar 2001,

millega muudetakse määrust (EMÜ) nr 94/92, millega kehtestatakse nõukogu määruses (EMÜ) nr 2092/91 sätestatud kolmandatest riikidest importimise korra üksikasjalikud rakenduseeskirjad

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 24. juuni 1991. aasta määrust (EMÜ) nr 2092/91 mahepõllumajandusliku tootmise ja sellele põllumajandustoodetel ja toiduainetel viitavate märgiste kohta, [1] viimati muudetud komisjoni määrusega (EÜ) nr 2020/2000, [2] ja eriti selle artikli 11 lõiget 1,

ning arvestades järgmist:

(1) Määruse (EMÜ) nr 2092/91 artikli 11 lõikes 1 sätestatakse, et kolmandast riigist imporditud tooteid võib turustada üksnes juhul, kui need pärinevad kolmandast riigist, mis on kantud määruse (EMÜ) nr 2092/91 artikli 11 lõikes 2 sätestatud tingimustel koostatud loendisse. Selline loend on esitatud komisjoni määruse (EMÜ) nr 94/92, [3] viimati muudetud määrusega (EÜ) nr 2426/2000, [4] lisas.

(2) Ungari on palunud komisjonil muuta oma loendisse arvamise tingimusi, et Ungarist oleks võimalik importida mahepõllumajanduslikult toodetud toormeid. Ungari on esitanud määruse (EMÜ) nr 94/92 artikli 2 lõikega 5 nõutava teabe. Esitatud teabe põhjal võib järeldada, et nõuded on samaväärsed ühenduse õigusaktidest tulenevatega.

(3) Argentiina on esitanud komisjonile nõutavad tagatised toodangu ning loomade ja loomsete toodete ülevaatamise kohta. Seetõttu tuleks 28. veebruaril 2001 lõppevat loendisse kuulumise tähtaega pikendada, et import saaks jätkuda.

(4) Käesolevas määruses sätestatud meetmed on määruse (EMÜ) nr 2092/91 artiklis 14 nimetatud komitee arvamusega kooskõlas,

ON VASTU VÕTNUD KÄESOLEVA MÄÄRUSE:

Artikkel 1

Määruse (EMÜ) nr 94/92 lisa muudetakse Argentiina ja Ungari puhul käesoleva määruse lisa kohaselt.

Artikkel 2

Käesolev määrus jõustub kolmandal päeval pärast selle avaldamist Euroopa Ühenduste Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 21. veebruar 2001

Komisjoni nimel

komisjoni liige

Franz Fischler

[1] EÜT L 198, 22.7.1991, lk 1.

[2] EÜT L 241, 26.9.2000, lk 39.

[3] EÜT L 11, 17.1.1992, lk 14.

[4] EÜT L 279, 1.11.2000, lk 19.

--------------------------------------------------

LISA

Argentiinat käsitleva teksti punkt 5 asendatakse järgmisega:

"5. Loendis olemise tähtaeg: 30. juuni 2003."

Ungarit käsitleva teksti punkt 2 asendatakse järgmisega:

"2. Päritolu: punkti 1 alapunkti a kohased tooted ja punkti 1 alapunkti b kohased mahepõllumajanduslikult toodetud koostisained, mis on Ungaris toodetud või Ungarisse imporditud:

- Euroopa Ühendusest

- või kolmandast riigist korra alusel, mis on määruse (EMÜ) nr 2092/91 artikli 11 lõike 1 kohaselt tunnistatud samaväärseks."

--------------------------------------------------
Euroopa Liidu Teataja L 057 , 27/02/2001 Lk 0016 - 0017



Komisjoni määrus (EÜ) nr 384/2001, 26. veebruar 2001, millega muudetakse määrust (EÜ) nr 2636/1999 seoses iga toortubaka sordirühma keskmist hinda käsitlevate andmete edastamisega EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 30. juuni 1992. aasta määrust (EMÜ) nr 2075/92 toortubakaturu ühise korralduse kohta, [1] viimati muudetud määrusega (EÜ) nr 1336/2000, [2] eriti selle artiklit 21, ning arvestades järgmist: (1) Tõrgeteta haldamise huvides tuleks paluda liikmesriikidel edastada andmed esmatöötlemisettevõtete poolt tegelikult makstud keskmise hinna kohta, mis on kaalutud iga toortubaka partii kohta tarnitud kogustega. (2) Käesoleva määrusega ettenähtud meetmed on kooskõlas toortubakaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Komisjoni määruse (EÜ) nr 2636/1999 [3] II lisa asendatakse käesoleva määruse lisaga. Artikkel 2 Käesolev määrus jõustub seitsmendal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 26. veebruar 2001 Komisjoni nimel komisjoni liige Franz Fischler [1] EÜT L 215, 30.7.1992, lk 70. [2] EÜT L 154, 27.6.2000, lk 2. [3] EÜT L 323, 15.12.1999, lk 4. -------------------------------------------------- LISA " “II LISA +++++ TIFF +++++ " --------------------------------------------------
Euroopa Liidu Teataja L 076 , 16/03/2001 Lk 0007 - 0008



Komisjoni määrus (EÜ) nr 509/2001, 15. märts 2001, millega täiendatakse määruse (EÜ) nr 2400/96 (teatavate nimede kandmise kohta kaitstud päritolunimetuste ja kaitstud geograafiliste tähiste registrisse, mis on ette nähtud nõukogu määruses (EMÜ) nr 2081/92 põllumajandustoodete ja toiduainete geograafiliste tähiste ning päritolunimetuste kaitse kohta) lisa EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 14. juuli 1992. aasta määrust (EMÜ) nr 2081/92 põllumajandustoodete ja toiduainete geograafiliste tähiste ja päritolunimetuste kaitse kohta, [1] viimati muudetud komisjoni määrusega (EÜ) nr 2796/2000, [2] eriti selle artikli 6 lõikeid 3 ja 4, ning arvestades järgmist: (1) Itaalia ja Prantsusmaa on vastavalt määruse (EMÜ) nr 2081/92 artiklile 5 saatnud komisjonile kaks taotlust teatavate nimede registreerimiseks päritolunimetustena. (2) Vastavalt kõnealuse määruse artikli 6 lõikega 1 on leitud, et taotlused vastavad kõikidele kõnealuses määruses sätestatud nõuetele ja sisaldavad eelkõige kõiki artikli 4 kohaselt nõutud andmeid. (3) Komisjonile ei ole esitatud kõnealuse määruse artikli 7 alusel ühtki vastuväidet käesoleva määruse lisas esitatud nimede kohta pärast nende avaldamist Euroopa Ühenduste Teatajas. [3] (4) Seetõttu tuleks nimed kanda kaitstud päritolunimetuste ja geograafiliste tähiste registrisse ja võtta kaitstud päritolunimetustena kaitse alla kogu ühenduses. (5) Käesoleva määruse lisaga täiendatakse komisjoni määruse (EÜ) nr 2400/96 [4] (viimati muudetud määrusega (EÜ) nr 464/2001 [5]) lisa, ON VASTU VÕTNUD KÄESOLEVA MÄÄRUSE: Artikkel 1 Käesoleva määruse lisas esitatud nimed lisatakse määruse (EÜ) nr 2400/96 lisasse ja kantakse kaitstud päritolunimetustena (KPN) määruse (EMÜ) nr 2081/92 artikli 6 lõikega 3 ettenähtud kaitstud päritolunimetuste registrisse. Artikkel 2 Käesolev määrus jõustub Euroopa Ühenduste Teatajas avaldamise päeval. Käesolev määrus on tervikuna siduv ja vahetult kohaldatav kõikides liikmesriikides. Brüssel, 15. märts 2001 Komisjoni nimel komisjoni liige Franz Fischler [1] EÜT L 208, 24.7.1992, lk 1. [2] EÜT L 324, 21.12.2000, lk 26. [3] EÜT C 193, 11.7.2000, lk 12 jaEÜT C 131, 12.5.2000, lk 2 ja 5. [4] EÜT L 327, 18.12.1996, lk 11. [5] EÜT L 66, 8.3.2001, lk 29. -------------------------------------------------- LISA MÄÄRUSE (EMÜ) NR 2081/92 II LISAS LOETLETUD PÕLLUMAJANDUSSAADUSED JA -TOOTED Eeterlikud õlid ITAALIA Bergamotto di Reggio Calabria-Olio essenziale (KPN) EÜ ASUTAMISLEPINGU I LISAS LOETLETUD JA INIMTOIDUKS ETTENÄHTUD TOOTED Juust PRANTSUSMAA Bleu du Vercors-Sassenage (KPN) --------------------------------------------------
Euroopa Liidu Teataja L 073 , 15/03/2001 Lk 0016 - 0016



Komisjoni määrus (EÜ) nr 503/2001, 14. märts 2001, millega muudetakse ja parandatakse määrust (EÜ) nr 562/2000, milles sätestatakse nõukogu määruse (EÜ) nr 1254/1999 üksikasjalikud rakenduseeskirjad veiseliha kokkuostu kohta EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 17. mai 1999. aasta määrust (EÜ) nr 1254/1999 veise- ja vasikalihaturu ühise korralduse kohta, [1] eriti selle artikli 47 lõiget 8, ning arvestades järgmist: (1) Selleks et tulla toime erakorralise turuolukorraga, mis tuleneb viimastest sündmustest seoses veiste spongioosse entsefalopaatiaga (BSE), on komisjoni määrust (EÜ) nr 562/2000 [2] (viimati muudetud määrusega (EÜ) nr 283/2001 [3]) muudetud ja kehtestatud sellest erandid. (2) Määruse (EÜ) nr 562/2000 artikli 21 lõikes 1 sätestatakse, et konditustada võib ainult heakskiidetud lihalõikusettevõtetes, kus on vähemalt üks külmõhkkamber. Teise lõigu alusel võib komisjon teatavatel tingimustel ja liikmesriigi taotluse korral kehtestada erandi sellest sättest piiratud ajavahemikuks. Kuna liikmesriigid võivad olla sunnitud võtma üle suuri veiselihakoguseid, peaks kõikidel liikmesriikidel olema lubatud kasutada seda võimalust kuni kuue kuu jooksul, tingimusel et kehtestatakse rangemad kontrollimeetmed. (3) Itaaliakeelses versioonis on määruse (EÜ) nr 562/2000 artikli 16 lõike 2 esimeses lõigus viga. See viga tuleks parandada. (4) Seepärast tuleks määrust (EÜ) nr 562/2000 muuta. (5) Kõnealuseid asjaolusid silmas pidades peaks käesolev määrus jõustuma viivitamata. (6) Käesoleva määrusega ettenähtud meetmed on kooskõlas veise- ja vasikalihaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määrust (EÜ) nr 562/2000 muudetakse järgmiselt: 1. Artikli 21 lõikele 1 lisatakse järgmine tekst: "Praktiliste raskuste esinemise korral ja juhul kui pakkumismenetlus viiakse läbi ajavahemikus 15. märtsist kuni 15. septembrini 2001, võivad liikmesriigid teha erandeid esimese lõigu sätetest, tingimusel et nad võtavad kogu ostetud liha täieliku järelevalve tagamiseks kontrollimeetmed. Asjaomased liikmesriigid teatavad vastuvõetud meetmetest viivitamata komisjonile." 2. (Käsitleb ainult itaaliakeelset versiooni.) Artikli 16 lõike 2 esimene lõik sõnastatakse järgmiselt: "L'aggiudicatario procede alla consegna dei prodotti entro i diciassette giorni di calendario a partire dal primo giorno lavorativo successivo alla pubblicazione del regolamento che fissa il prezzo massimo d'acquisto e i quantitativi di carni bovine acquistati all'intervento." Artikkel 2 Käesolev määrus jõustub Euroopa Ühenduste Teatajas avaldamise päeval. Käesolev määrus on tervikuna siduv ja vahetult kohaldatav kõõikides liikmesriikides. Brüssel, 14. märts 2001 Komisjoni nimel komisjoni liige Franz Fischler [1] EÜT L 160, 26.6.1999, lk 21. [2] EÜT L 68, 16.3.2000, lk 22. [3] EÜT L 41, 10.2.2001, lk 22. --------------------------------------------------